ועדת הכלכלה, כנסת 25, פרוטוקול מספר 275, 2024-01-29 00:00

דוד ביטן: אני פותח את הישיבה בנושא הצעת חוק לתיקון פקודת התעבורה (תיקון – תשלום דמי חניה), התשפ"ג-2022 של חה"כ אברהם בצלאל, חה"כ יוסף טייב, חה"כ ניסים ואטורי; הצעת חוק לתיקון פקודת התעבורה (תשלום דמי חניה), התשפ"ג-2023 של חה"כ יונתן מישרקי; הצעת חוק לתיקון פקודת התעבורה (תשלום דמי חניה), התשפ"ג-2022 של חה"כ נעמה לזימי; הצעת חוק לתיקון פקודת התעבורה (תשלום דמי חניה), התשפ"ג-2023 של חה"כ ואליד אלהואשלה

דוד ביטן:       בינתיים אני לא מאחד שום דבר

דוד ביטן:  אתה רוצה להציג את הצעת החוק, בצלאל, שהגשתם?     

אברהם בצלאל: כן

אברהם בצלאל:  אדוני יושב-הראש, בוקר טוב לכולם

אברהם בצלאל:  אני מתנצל באמת על האיחור

אברהם בצלאל:  פעם אחת שמחכים לי, אבל אני רואה באמת שזה עושה רושם, אז אני אעשה את זה קצת יותר נראה לי, בעזרת השם

אברהם בצלאל:       בראש ובראשונה אני רוצה באמת דבר ראשון להודות לחה"כ נעמה לזימי, שהיא מיוזמי החוק הזה כבר מהקדנציה הקודמת

אברהם בצלאל:  אני שמח שאנחנו היום בקואליציה מקדמים את החוק החשוב הזה

אברהם בצלאל:  שנית, אני רוצה באמת להודות אדוני יושב-הראש שבאמת ראית לנכון, הבנת את הצורך בתיקון העוול ההיסטורי הזה ודחפת להביא את הדיון הזה כמה שיותר מהר

אברהם בצלאל:       אני בעד שמה שבן-אדם קונה או משתמש – אז הוא צריך לשלם עליו

אברהם בצלאל:  אבל על מה שבן-אדם לא עושה אני לא חושב שהוא צריך לשלם

אברהם בצלאל:  וכמו שהבינו את זה בפנגו שצריכים לשלם על כל דקה שבן אדם נמצא; על זה הוא משלם, ועל מה שהוא לא חונה הוא לא משלם – כך אין שום סיבה שבן אדם שחונה בחניון יהיה צריך לשלם על הזמן שהוא לא נמצא בחניון

דוד ביטן: מה שאתם אומרים לשלם באופן חלקי

אברהם בצלאל: בדיוק

אברהם בצלאל:  אני חושב שזה דבר חשוב ונצרך

אברהם בצלאל:  והוא יביא תועלת להרבה הרבה אנשים

שלום דנינו: דוד, יש היום מגבלה של סכום שלא יעלה הסכום?     

דוד ביטן: לא, זה עניין פרטי

דוד ביטן:  אין מגבלות, אין

דוד ביטן:       יש פה נציגות ממשפחות הנופלים

דוד ביטן:  רוצה להגיד כמה דברים

ורד אנסבכר: שלום, בוקר טוב

ורד אנסבכר:  שמי ורד, אני אחות של רס"ן יהודה כהן, השם ייקום דמו

ורד אנסבכר:  יהודה מ"פ בסיירת גבעתי, נהרג בשבוע הראשון של הלחימה בצפון הרצועה, אחרי קרב מאוד מאוד קשה

ורד אנסבכר:  יהודה היה שש שנים בצבא, מעל שש שנים

ורד אנסבכר:  שלוש שנים מתוכן בקבע ובאמת בהתמסרות גדולה

ורד אנסבכר:       באתי פה מטעם פורום הגבורה, פורום של משפחות שכולות

ורד אנסבכר:  ביום כיפור האחרון יהודה והחיילים שלו אבטחו את הגדר, זה היה חלק מהתפקידים שלהם

ורד אנסבכר:  והיה להם שם כל הזמן עניינים עם מתפרעים, ללא הפסקה

ורד אנסבכר:  כל הזמן נתקלו במחבלים

ורד אנסבכר:  וכמה ימים אחר כך גיסי ראה אותו והוא שאל אותו תגיד, למה פעלתם שם בצורה כזאת פאסיבית? למה לא פעלתם בצורה אקטיבית? יהודה אמר לא, המדיניות של הצבא זה לא להתגרות

ורד אנסבכר:  הם סתם מתגרים בנו, צריך לא לפעול, צריך להכיל

ורד אנסבכר:  סתם, הם לא יכולים לעשות לנו כלום

ורד אנסבכר:  זו המדיניות, אנחנו פועלים על פי המדיניות של הצבא

ורד אנסבכר:       כולנו יודעים למה המדיניות הזאת הובילה ומצאנו את עצמנו לא זמן רב אחר כך מקבלים כאפה רצינית

ורד אנסבכר:  ואתמול אני שומעת חדשות, ואני שומעת ששוב יש התפרעויות על הגדר ושוב אנחנו מכילים

ורד אנסבכר:  רואים את משאיות הסיוע ההומניטרי מגיעות לעזה

ורד אנסבכר:  ואנחנו שומעים שמדברים על זה שאולי ניתן לרשות הפלסטינאית לשלוט על העניינים ברצועה, כי אנחנו מאמינים בהם

ורד אנסבכר:  ואני לא יכולתי שלא להגיע לפה ולא להגיד בשם הצוואה של אח שלי ושל כל החיילים שמסרו את הנפש שלהם שאנחנו לא יכולים לחזור אחורנית

ורד אנסבכר:  כולנו היינו שבויים פה בקונספציות והקונספציות התנפצו לנו בפנים

ורד אנסבכר:  ואנחנו מוצאים את עצמנו שוב חוזרים אחורנית

ורד אנסבכר:  כל בר דעת יכול להבין שאנחנו לא יכולים לחזור אחורנית אחרי מה שקיבלנו

ורד אנסבכר:  ואנחנו לא יכולים להפקיר את החיילים שלנו שברגע זה ממש נלחמים על חייהם, נלחמים על כולנו

ורד אנסבכר:  יש לנו מטרות

ורד אנסבכר:  והמטרות של למוטט את שלטון חמאס ולסיים את המלאכה עד הסוף

ורד אנסבכר:  ולחזור לשליטה ישראלית ברצועה ולהחזיר את החטופים

ורד אנסבכר:  אנחנו לא יכולים להגיד סיימנו את המלאכה, בואו נחזור אחורנית

ורד אנסבכר:       אני רוצה להגיד עוד משהו לסיום, כי אני רואה שאתם באמצע הדיון

ורד אנסבכר:  יהודה, אנחנו כל פעם מקבלים דרישות שלום מיהודה

ורד אנסבכר:  ככה זה נורא נותן כוח

ורד אנסבכר:  כל פעם לשמוע עליו סיפורים מכל מיני דמויות

ורד אנסבכר:  ובדיוק לפני שבועיים קיבלנו דרישת שלום כשאחד מהחיילים שלו דיבר, הוא אמר שיהודה לפני שהוא יצא לקרב הוא אסף את החיילים והוא אמר להם 'תקשיבו, בצה"ל הדברים עובדים ככה שהמפקדים תמיד בראש'

ורד אנסבכר:  וטוב שכך, המפקדים צריכים להוות דוגמה אישית

ורד אנסבכר:  כל החיילים צריכים להסתכל עליהם וטוב שכך

ורד אנסבכר:  אבל הדבר הזה גורם שהרבה פעמים המפקדים נהרגים

ורד אנסבכר:  ולצערנו אנחנו רואים שבאמת הרבה מפקדים נהרגים במלחמה הזאת

ורד אנסבכר:  והוא נתן להם ממש הנחיה ברורה מה צריך לעשות במידה ויקרה לי משהו, חס וחלילה

ורד אנסבכר:  ונתן להם הנחיה

ורד אנסבכר:  הוא גם דיבר עם המ"פ שבאמת החליף אותו בסוף ונתן לו, סיפר לו על הצוות

ורד אנסבכר:  וככה מאוד הכין אותו, כי הוא ידע שיש לו אחריות על הכתפיים

ורד אנסבכר:       מה שאני רוצה להגיד בזה שיהודה וכל שאר החיילים שמסרו את הנפש שלהם ידעו טוב מאוד למה הם נכנסים

ורד אנסבכר:  הם ידעו שהם יכולים לשלם על זה בחיים שלהם

ורד אנסבכר:  ולמרות זאת הם בחרו להיכנס בראש מורם בשביל להחזיר את הכבוד האבוד שלנו, הכבוד שנרמס

ורד אנסבכר:  ואסור לנו לסיים את המלאכה

ורד אנסבכר:  אנחנו צריכים לגלות אורך רוח, לגלות סבלנות

ורד אנסבכר:  לגלות איפוק

ורד אנסבכר:  אנחנו חלק משרשרת דורות ארוכה של עם שגילה סבלנות וידע להגיד שאנחנו מסוגלים לחכות בשביל לממש את המטרות שלשמם יצאנו

ורד אנסבכר:       אני אבקש מכם, נבחרי הציבור, יש לכם את היכולת להשפיע

ורד אנסבכר:  יש לכם את היכולת

ורד אנסבכר:  אנחנו לא יכולים לשמוע שמפה יוצאים דיבורים של חולשה

ורד אנסבכר:  אנחנו צריכים דיבורים של חוזק, דיבורים של עוצמה

ורד אנסבכר:  כי זה הכוח שיש בעם ישראל עכשיו

ורד אנסבכר:  עם ישראל יש לו כוח ועוצמה ורצון עז לסיים את המלאכה

ורד אנסבכר:  אז אנחנו מבקשים, אנא המשיכו את מה שהאחים שלנו, הילדים של כולנו מסרו את הנפש בשבילו

ורד אנסבכר:  תודה רבה

דוד ביטן: תודה רבה

דוד ביטן:  אני נאלץ להמשיך בישיבה

דוד ביטן:  נציג האוצר, איפה אתה?     

דניאל שוורץ: דניאל שוורץ, אגף התקציבים

דוד ביטן: אגף התקציבים

דוד ביטן:  מה עמדת הממשלה?     

דניאל שוורץ: הממשלה תמכה בהצעת החוק

דניאל שוורץ:  כן אעיר כמה הערות תפעוליות

דניאל שוורץ:  צריך לחשוב עליהן, למצוא להם אולי פתרונות

דניאל שוורץ:  אבל בגדול הממשלה, כמו שאמרתי, תומכת בהצעת החוק

דניאל שוורץ:       קודם כל, יש פה בעיה תפעולית

דניאל שוורץ:  בעצם המפעילים, היום התוכנה שלהם, בטח התוכנה של המכונות, אנשים לפעמים רוצים לשלם ידנית, לא כולם משלמים בסמארטפון

דניאל שוורץ:  יצטרכו בעצם לשנות את התוכנה

דוד ביטן: מה שאתה אומר זה לתת זמן לדבר הזה

דוד ביטן:  אז אולי התחולה תהיה לא מיידית

דניאל שוורץ: כן, אולי גם טיפה עלויות

אביגל כספי: בכל מקרה תכננתי להציע שהתחולה לא תהיה באופן מיידי

דוד ביטן: אין בעיה

דוד ביטן:  זה המוסכם, שניתן זמן לשנות את התוכנות

דניאל שוורץ: יש פה נקודה של עודף

דניאל שוורץ:  כלומר מי שמשלם במזומן ואנחנו יודעים, זה אוכלוסיות מסוימות

דניאל שוורץ:  גם נתב"ג נגיד, או גם אנשים מבוגרים

דניאל שוורץ:  נתב"ג זה תיירים שלהם יש בעיקר מזומן, וגם אנשים מבוגרים שהם לפעמים משלמים במזומן, אז המפעילים יצטרכו לשמור הרבה יותר עודף

דניאל שוורץ:  כי עכשיו המחיר יהיה בשקל, שניים

דניאל שוורץ:  אז בעצם יצטרכו לשמור הרבה יותר מטבעות קטנים

דוד ביטן: אולי נעשה עיגול של העניין הזה

דוד ביטן:  אבל אני הרבה יותר חושש ממשהו אחר

דוד ביטן:  שהם יעלו את המחיר

דוד ביטן:  בצלאל, הם יכולים להעלות את המחיר

דוד ביטן:  נגיד במקום 30 לגבות 50, כדי שבחלקי ייצא להם בכל מקרה מה שהם תכננו

שלום דנינו: אפילו יותר מתוחכם, להגיד ששעה ראשונה כאילו הסכום הוא כזה ומשעה שנייה

אברהם בצלאל: כן, אבל דוד, לא מתקבל על הדעת שאנחנו לא נעשה תיקון לכל כך הרבה אנשים בגלל שאולי כמה בעלי חניונים שיחליטו, איך אומרים, להעלות

דניאל שוורץ: אני אומר זה חשש שיהיה ניצול של המצב הזה

דניאל שוורץ:  אני אומר, זה חשש אמיתי

דניאל שוורץ:  צריך לחשוב גם עליו

דניאל שוורץ:       (היו"ר שלום דנינו)     

אברהם בצלאל: אתה יודע שבבריונות צריך לטפל

אברהם בצלאל:  כאילו אם יש לך אנשים שלוקחים את הדבר הזה למקומות

דניאל שוורץ: אני מסכים

דניאל שוורץ: אי אפשר, אין פיקוח על מחירים בחניונים

דניאל שוורץ:  אתה יודע שזה סכנה שקיימת והוועדה יכולה לדון בחשש הזה

אברהם בצלאל: אני מאמין שהתיקון באמת, מבחינת רוב הציבור לא יעשה את זה

אברהם בצלאל:  אם אנחנו ניתקל בכמה בעלי חניונים שיעשו את זה אני ממליץ לאנשים לא להיכנס לחניונים האלה

דניאל שוורץ: באופן כללי אנחנו ממליצים שלא להשתמש בפרטי ולא להשתמש בחניות

דניאל שוורץ:  אבל זה כבר דיון אחר

שלום דנינו: נעמה, מה את חושבת על העניין של הכסף הקטן, שזה יהיה ממש שקלים בודדים

שלום דנינו:  והנושא של הסכנה של העלאת מחיר, כי הם ירצו לשמור על אותה רמת הכנסה שהם רגילים

נעמה לזימי: קודם כל, זה חוק שבא לייצר גם תחלופה, צריך להגיד

נעמה לזימי:  אני אגיד איך נולד החוק הזה בכלל

נעמה לזימי:  פנה אליי חבר עם הסוגייה הזאת של התמחור הקבוע, למרות זמנים שיכולים להיות שונים

נעמה לזימי:  ואז שבוע לאחר מכן באנו לחנות בחניון בתל אביב, לא מצאנו שם חניה ויצאנו

נעמה לזימי:  לא מצאנו חניה, וחויבנו על שעה מלאה

נעמה לזימי:  ואז אמרתי אוקיי, יש כאן בעיה

נעמה לזימי:  יש כאן היעדר הסדרה

נעמה לזימי:  אני רק רוצה להסביר, זה ברמה הזאת שזה מבחינתי גזל

נעמה לזימי:  יש הבדל בין להתווכח על האם לחייב על כל רבע שעה ולא על כל דקה – לעשות את זה בצורה יותר מעגלית – לבין מצבים כאלה של חוסר הסדרה כשאתה מחפש חניה; אדום, אדום, אין, אתה יוצא, ועדיין משלם

נעמה לזימי:  זה דבר שלא יכול לקרות

שלום דנינו: רגע, אז גם את זה צריך להוסיף לחוק ש-10 דקות ראשונות הן חופשיות

נעמה לזימי: אבל זה נוהג, אתה מבין? יש נוהג של איזה הגינות בסיסית שלא כולם אוחזים בהגינות הזאת

נעמה לזימי:       אני חושבת, גם משיחות שעשיתי אחר כך והכול, שצריך למצוא את המתווה הנכון

נעמה לזימי:  שנגיד כל רבע שעה העלות, אגב, יש חניונים שעושים את זה, יש אנשים גם יותר הגונים בישראל, צריך להגיד

נעמה לזימי:  אבל זה גם מייצר באזורים שהם מוכי היעדר חניות – שתהיה אפשרות גם לתחלופה

נעמה לזימי:  בן אדם בסוף אומר לעצמו אני גם ככה משלם על שעה שלמה, לא בטוח מוציא את הרכב

נעמה לזימי:  זה לגמרי מה שקורה, שיהיה ברור

נעמה לזימי:  בסוף הדבר הזה מתאזן גם בצד השני

נעמה לזימי:       וגם צריך להגיד, בן אדם אם הוא נשאר עוד 10 דקות על השעה השנייה, למה הוא משלם על שעה שלמה? אתה יודע שיש לך שעה שלמה ושעה אחרת, ואתה לרגע נגרר לך משהו

נעמה לזימי:  כאילו, למה בכלל לא להבין את הסיטואציה?     

שלום דנינו: נעמה, לפני שנכנסת דוד אמר אם זה קיים בפנגו, שזה על הדקה, למה שזה לא יהיה פה?      

נעמה לזימי: החוק הרי הוגש זה

נעמה לזימי:  אני רק אומרת שגם פה יכולים להיות מתווים שאפשר להגיד הגיוני, מניח את הדעת

נעמה לזימי:  תעשו את זה במעגליות של רבע שעה או משהו כזה

נעמה לזימי:  אני גם על הדקה אני מסכימה לחלוטין

נעמה לזימי:  עכשיו, כמו שאמרת, אברהם, המחשבה שמישהו יהיה בריון ויגיד אני משית את זה על הזה, זה צריך לנהל אותנו? לא

דוד ביטן: הם יכולים להעלות את המחיר

נעמה לזימי: כן, אבל אתה לא צריך לנהל את קו המחשבה של רגולציה שאני מקבלת שצריך לעשות אותה בדעת ובאיזה היגיון

דוד ביטן: בסדר, אני בעד החוק

דוד ביטן:  אין לי בעיה

נעמה לזימי: ובסוף גם יש לך בתי חולים ומוסדות ציבור ועוד מקומות

נעמה לזימי:  בסוף זה משפיע על עוד אזורים

נעמה לזימי:  חניונים צמודים לבתי חולים שהם חניונים פרטיים

נעמה לזימי:  לא, אתם הגשתם על תוך בתי החולים

נעמה לזימי:  אני אומרת, יש חניונים צמודים לבתי חולים, כי לא תמיד יש חניה בתוך בתי החולים

נעמה לזימי:  בסוף תחשוב, זה פוגש את זה

שלום דנינו: ויש גם חניונים של מוסדות רפואיים, לאו דווקא בתי חולים

נעמה לזימי: בדיוק

דוד ביטן: בצלאל, אני חייב לאחד את ארבע הצעות החוק הדומות

דוד ביטן:  העניין הוא שאתם צריכים לדעת

דוד ביטן:  ברגע שאנחנו מאחדים אז זה הולך לפי המספר, מי שהגישה ראשונה

דוד ביטן:  מי שהגישה הראשונה זו החברה שלנו שנמצאת פה, ואז החוק נרשם על שמה

דוד ביטן:  אתם צריכים לדעת את זה

דוד ביטן:  אני לא יכול, תחליטו מה שאתם רוצים

דוד ביטן:  אני חייב לאחד

נעמה לזימי: אני גם מבטיחה שעם החברים פה נהיה מתואמים על הנוסחים ונעשה את זה, זה בסך הכול חוק פשוט

שלום דנינו: יש פורמט של חוק משותף או תמיד זה על שם אחד?     

נעמה לזימי: זה נקרא איחודי חוקים

דוד ביטן: לא, אנחנו עושים את האיחוד

דוד ביטן:  אנחנו מאחדים את הכול

אביגל כספי: מצביעים על המיזוג

דוד ביטן: רק מצביעים על המיזוג

שלום דנינו: לא, אני אומר, ברישום של החוק, האם אפשר לרשום על שניים?     

דוד ביטן: לא

אביגל כספי: כולם רשומים

אביגל כספי:  השאלה זה רק הסדר

אביגל כספי:  הסדר הוא לפי מועד

דוד ביטן: החוק נרשם בסוף על המגיש הראשון, זה הכול

נעמה לזימי: זה פשוט עניין של סדר

נעמה לזימי:  אבל זה לא עניין של זה, כל אחד מעביר את החוק

נעמה לזימי:  אני יכולה להגיד שבשנה שעברה אני העברתי חוק באותה צורה

נעמה לזימי:  אני עברתי את כל התהליך

נעמה לזימי:  היה פ' למישהי לפניי והיא נרשמה לפני

נעמה לזימי:  אבל זה היה, עבר

דוד ביטן: טוב

דוד ביטן:  זה המצב

שלום דנינו: אתם רוצים חמש דקות הפסקה לחשוב?     

עמית קדם: אפשר לקבל זכות דיבור, נציג החניונים?     

דוד ביטן: עדיין לא

דוד ביטן:  חמש דקות הפסקה, תסיימו את העניין הזה ונאחד

דוד ביטן: קדימה, תמזגי

דוד ביטן:  נצביע על המיזוג

דוד ביטן:  מי בעד למזג את כל הצעות החוק, יצביע

דוד ביטן: המיזוג עבר פה אחד

דוד ביטן: מאה אחוז, המיזוג עבר פה אחד

דוד ביטן:  עכשיו אנחנו נדון בהצעה עצמה

דוד ביטן:  כן? רצית לדבר?     

עמית קדם: כן

עמית קדם:  אני עמית קדם מחברת סנטרל פארק, אני נציג החניונים

עמית קדם:  לדעתי החוק הזה פוגע באזרחים

עמית קדם:  קודם כל החניונים זה חלק מאוד חשוב ממערך התחבורה

עמית קדם:  ולכן משרד התחבורה העביר חקיקה שמצמצמת תקני חניה, כדי לצמצם כניסה של רכבים לעיר

עמית קדם:  כל הנושא של רבעי שעה כבר קיים, העבירו את זה בחקיקה

עמית קדם:  כולנו פועלים לפי החקיקה הזאת

עמית קדם:  זאת אומרת, החל מתום השעה הראשונה יש לגבות לפי רבעי שעה

עמית קדם:  המקרה שהיא תיארה, שמישהו נכנס לחניון ולא מצא חניה ושילם זה גזל

עמית קדם:  זה צריך להתייחס לזה ככה

קריאה: זה מעוגן בחוק?     

עמית קדם: זה מעוגן בחוק הנושא שבתום השעה הראשונה יש לגבות לפי רבעי שעה

קריאה: ומה שהיא הציגה, המקרה שהיא הציגה?     

עמית קדם: המקרה שהיא הציגה לא מעוגן בחוק, אבל ברור שזה גזל

עמית קדם:  זה אין ספק בזה

עמית קדם:  מי שנכנס ולא מוצא חניה ומשלם זה גזל

עמית קדם:       אין לחקיקה הזאת אח ורע בעולם

עמית קדם:  אני מחזיק פה סקר של פרקופדיה, האנציקלופדיה של החניונים העולמית מ-2022

עמית קדם:  זה כולל מיליוני חניונים בעולם

עמית קדם:  קודם כל, אין קשר שוק

עמית קדם:  ירושלים מקום 43 בעולם מבחינת מחירי חניה

עמית קדם:  החוק הזה הוא בלתי אפשרי ליישום

עמית קדם:  זה חוק שאנחנו קוראים לו בעולם החניונים חוק פנגו

עמית קדם:  כי זה אומר שאנחנו נבטל את כל מכונות התשלום, לא נרצה שישלמו במכונות תשלום

עמית קדם:  נרצה שישלמו רק בפנגו, ברגע האחרון, זה יהיה ליד המחסום

שלום דנינו: מכניסים מכונות תשלום בכל החניונים

שלום דנינו:  אם הוא אומר שזה הפתרון אז צריך לפתור

עמית קדם: קודם כל יש המון מפעילים שאין להם מכונות תשלום

עמית קדם:  זאת אומרת, זה חוק תאגידי

עמית קדם:  כל מפעיל פרטי שעובד עם 'בודקה' וחבל, ויש לא מעט כאלה, לא יוכל ליישם את החוק הזה

שלום דנינו: אז כל 'בודקה' עם חבל וזה יצטרך להסדיר את החניון כמו שצריך

שלום דנינו:  טוב שאתה מעיר על זה, צריך להכניס את זה לחוק

עמית קדם: היום התרגשתי, אז הגעתי מאוד מוקדם לירושלים

עמית קדם:  באתי ל-ממילא, ביקשתי לישון במלון לשעה

עמית קדם:  תמשיכו את זה הלאה ועוד ועוד

עמית קדם:  קודם כל, אין חקיקה כזאת בשום מקום בעולם

עמית קדם:  תבדקו א' אם יש קשר שוק, כי אין

עמית קדם:  ירושלים מקום 43 בעולם

עמית קדם:  ב', אין חקיקה כזאת בשום מקום של דקה

עמית קדם:  ג', זה מנוגד לאסטרטגיה של למנוע אנשים להיכנס לעיר

עמית קדם:  מנוגד לחקיקה שמעביר משרד התחבורה של צמצום תקני חניה

קריאה: למה זה מנוגד?     

עמית קדם: כי צמצום תקני חניה מה הוא נועד לעשות? להעלות את מחירי החניה, זה מה שיקרה כתוצאה מצמצום

עמית קדם:  לעודד אנשים להליכה ברגל, אופניים, תחבורה ציבורית

עמית קדם:  אסטרטגית החוק זה לא נכון

דוד ביטן: איפה החניון שלך?     

עמית קדם: זה לא חניון אחד, יש לנו 60 חניונים

עמית קדם:  זה רשת בכל הארץ

עמית קדם:  דרך אגב, גם אחוזות החוף, שזו החברה העירונית בתל לאביב, מתנגדת לחוק הזה

דוד ביטן: ברור שהיא מתנגדת

עמית קדם: לא, לא ברור

עמית קדם:  זו חברה עירונית

דוד ביטן: אז מה?      

שלום דנינו: אתה יכול לנמק לנו את ההיגיון שחלק משעה ייחשב כשעה? תן לנו על זה נימוק הגיוני

שלום דנינו:  של הגינות וכלכלי

עמית קדם: מתום השעה הראשונה הולכים לפי רבעי שעה

עמית קדם:  אז זה לא כמו שמציגים את זה שמשלמים לשעה שלמה

עמית קדם:  ב', חניון קרתא שאנחנו מנהלים – יש תמיד פקקים ביציאה, כתוצאה מעומס ביצחק קריב

עמית קדם:  זאת אומרת שמי שיעמוד עכשיו אצלי בחניון במשך 10 דקות לצאת הוא ימשיך לשלם לפי הפקק

עמית קדם:  יהיו כעסים, תהיה בריונות שגם ככה אנחנו חווים

עמית קדם:  עכשיו בואו תסבירו לי איך אני אגבה לפי דקות? אתם מבינים שלא נגבה 10 אגורות

עמית קדם:  המכונות בכלל לא מכילות כל כך הרבה אופרים

עמית קדם:  זאת אומרת, המפעילים מה הם יעשו?     

דוד ביטן: הבנו

דוד ביטן:  אנחנו בעד החוק

דוד ביטן:  כרגע זו קריאה ראשונה

עמית קדם: תבדקו בעולם אם יש חוק כזה

עמית קדם:  תמיד אנחנו יותר חכמים מכולם

דוד ביטן: מי קורא? אנחנו?      

אביגל כספי: כמובן שאנחנו נשנה את התאריך

אביגל כספי:          אז אני אסביר

אביגל כספי:  בעצם היום הסעיף אומר "המפעיל חניון בין שבאחריותו ובין שבבעלות אחר לא יגבה דמי חניה בחניון על פי יחידות זמן של 15 דקות

אביגל כספי:  והוראות סעיף קטן זה יחולו החל מתום שעת החניה הראשונה"

אביגל כספי:       בעצם מוצע לבטל את מה שקשור בשעה הראשונה

אביגל כספי:  והחיוב יהיה מהדקה הראשונה ביחידות זמן של דקות

אביגל כספי:  בהקשר הזה אני רוצה להציע איזה שהוא תיקון לנוסח כדי שיהיה קצת יותר ברור

אביגל כספי:  שזה יהיה במקום "אלא לפי יחידות זמן של דקות", "אלא באופן יחסי לפי יחידות זמן של דקות"

אביגל כספי:  שזה יהיה ברור שאם הוא חנה 40 דקות אז הוא ישלם שני שליש מתעריף השעה

אביגל כספי:  אז זה רק תיקון של נוסח

דוד ביטן: רגע, מה עם הנושא הזה של לפי רבע שעה ולא לפי דקות?     

אביגל כספי: לא, זה גם יימחק

אביגל כספי:  כי אנחנו מוחקים פה שני דברים: דבר ראשון שזה יחידות זמן של 15 דקות, זה הופך ליחידות זמן של דקות

אביגל כספי:  ודבר שני, שמה שחל לגבי השעה הראשונה שמשלמים על כל השעה הראשונה, גם אם החניה הייתה למספר דקות – גם זה יימחק

דוד ביטן: את מוחקת את ה-15 דקות?      

אביגל כספי: נכון, זה יימחק

אביגל כספי:  זאת אומרת זה לפי יחידות זמן של דקות

אביגל כספי:  חנית חמש דקות, תשלם חמש דקות

דוד ביטן: ומה לגבי העיגול?     

שלום דנינו: אולי יותר הגיוני שיהיה לפי רבעים? כמו שדוד אומר

שלום דנינו:  כל 15 דקות זה יחידה

עמית קדם: זה כבר לפי רבעים, לפי חוק

עמית קדם:  זה כבר היום לפי רבעים

נעמה לזימי: אבל החל מהשעה השנייה

עמית קדם: החל מהשעה השנייה

עמית קדם:  וגם זה תקדים לעומת כל מה שקורה בעולם

שלום דנינו: אז אם אתם יודעים למדוד את השעה השנייה לפי רבעים, למה אתה אומר שאתה לא יכול למדוד את זה בשעה הראשונה?     

עמית קדם: אני לא אמרתי שאני לא יכול למדוד

עמית קדם:  אמרתי שאם נגבה לפי דקות ויתעכבו ביצחק קריב

שלום דנינו: ורבעים?     

דוד ביטן: אנחנו נעשה לפי רבעים

עמית קדם: כשמישהו מחכה דקה אז הוא רואה, מה אתם חושבים, כמה נגבה 10 דקות? לא, נגבה שקל לדקה

עמית קדם:  אתם מבינים שהמחיר יהיה 60 שקלים לשעה

דוד ביטן: נלך לפי רבעים ולא לפי דקות

דוד ביטן:  דקות זה מוגזם

דניאל שוורץ: כלומר רק החלק השני

דניאל שוורץ:  המילה 15 תישאר ורק החלק השני? בסדר

שלום דנינו: אברהם, אתה מסכים לרבעים?     

אברהם בצלאל: לא

דוד ביטן: אתה רוצה לפי דקות?     

עמית קדם: לכן אני קורא לזה חוק פנגו, כי כל מפעיל קטן פה בירושלים ובכל מקום, שעובד רק עם מזומן, הוא נעלם

עמית קדם:  זה חוק תאגידי, זה טוב לי

עמית קדם:  אני מנהל 60 חניונים

עמית קדם:  כל המפעילים הקטנים שעובדים עם מזומן לא יכולים לעבוד יותר לפי החוק שלכם

עמית קדם:  תעבירו גם חוק בבאסטות, שאסור לגבות מזומן

עמית קדם:  אתם מבינים איזה מערכת בקרה מתוחכמת בשביל לגבות לפי דקה?     

שלום דנינו: תיאורטית אותם מגרשי חניה קטנים יכולים להתחבר למערכת של פנגו ולעבוד כמו עיריות, לתת את העמלה?     

עמית קדם: למה הם לא מתחברים היום? כי העלויות, אתה יודע מה העלויות?     

נעמה לזימי: יש לנו מידע כמה במזומן באמת? מה הסיפור?     

עמית קדם: לחניון הכי קטן זה 120,000 שקלים לשני נתיבים

עמית קדם:  אתם מחסלים את כל המפעילים הקטנטנים

נעמה לזימי: גם במכונות יש אפשרות מזומן

עמית קדם: זה פשוט חוק פנגו

נעמה לזימי: זה לא קשור

נעמה לזימי:  אני רק שואלת כמה חניונים מופעלים רק על מזומן? יש לנו מידע?      

דניאל שוורץ: לי אין את המידע הזה

עמית קדם: יש לכם מידע על המחירים בעולם? יש לכם מידע? חקיקה? אני אפנה אתכם למידע

דוד ביטן: בסדר, די, מספיק

דוד ביטן:  זהו

נעמה לזימי: רק אני רוצה להגיד שגם במכונות אפשר לשלם מזומן

נעמה לזימי:  כן?     

אחמד טיבי: אנחנו העברנו בזמנו הצעת חוק בדיוק על החניונים רק של בתי חולים

נעמה לזימי: זה בתי החולים של טיבי

נעמה לזימי:  שזה עבר קריאה שלישית?      

דוד ביטן: מה, שעשיתם לפי דקות?     

דניאל שוורץ: לא, שהחניה מוגבלת ל-25 שקלים

דניאל שוורץ:  זה כבר חל בבתי חולים

אחמד טיבי: לפי מחיר מקסימום

דניאל שוורץ: היום המחיר המקסימום בבתי חולים הוא 25 שקלים

דוד ביטן: פה אתה לא יכול בפרטי

שלום דנינו: אפשר להעלות עוד הצעה רק לדיון? לא שזו דעתי

שלום דנינו:  אפשר שמגרשי חניה פחות מ-20 חניות, אותם קטנים, אפשר להחריג אותם?     

עמית קדם: קטנים זה גם 50 חניות, זה לא רק 20

שלום דנינו: לא, אני מנסה רגע לפתור איזה בעיה שעולה

אביגל כספי: כבר היום כשהסעיף הזה נחקק לראשונה בשנת 2008 חשבו על המקרים האלה שחניונים מסוימים יכולה להיות בעיה

אביגל כספי:  ולכן סעיף קטן (ג) אומר: "שר הפנים בהסכמת השר, באישור ועדת הכלכלה, רשאי לקבוע משיקולי" וכו', "שהוראות סעיף זה לא יחולו לגבי סוגי חניונים או לגבי אזורים מסוימים"

עמית קדם: תחילו את זה על חניונים ציבוריים

עמית קדם:  זה התערבות בחוק חופש העיסוק

עמית קדם:  למה רק לנו? תעשו את זה גם לבתי מלון

שלום דנינו: ואז הם צריכים להגיש בקשה אותם חניונים קטנים, לנמק?     

אביגל כספי: לא, זה הם צריכים לפנות לשר הפנים

דניאל שוורץ: זה יוצר מלא בירוקרטיה, חבל

אביגל כספי: שאותם חניונים מוגבלים

אביגל כספי:  אבל סמכות כזאת קיימת לשר

נעמה לזימי: תצטרכי להגדיר אז גם חניונים ציבוריים וחניונים פרטיים

דוד ביטן: כן, מה רצית להגיד?     

דניאל שוורץ: לא, זה יוצר, איזה חניון כן, איזה חניון לא

דניאל שוורץ:  זה מלא בירוקרטיה

עמית קדם: זה מאוד פשוט, חניון פשוט כמו בבתי חולים

דוד ביטן: נו, מה? שמענו אותך

דוד ביטן:  בסדר

דניאל שוורץ: הצעת החוק הזאת היא מאוד פשוטה

דניאל שוורץ:  כל החניונים אותו דבר

דניאל שוורץ:  יש הגדרות שמגדירות לכולם, זה היה סבבה

דניאל שוורץ:  אם עכשיו צריכים להיכנס לאיזה חניון כן ואיזה חניון לא

דוד ביטן: כרגע בקריאה ראשונה נלך לפי דקות

דוד ביטן:  תעגלי את הסכומים

דוד ביטן:  אם יהיה סכום שהוא, אי אפשר חלקי, לעגל את זה לשקלים

דוד ביטן:  ומי שמשלם במזומן, רק מי שמשלם במזומן

דוד ביטן:  מי שמשלם בכרטיס אשראי אין בעיה, תחייבו אותו בדיוק

דוד ביטן:  אז תנסחו את זה בצורה כזאת

דוד ביטן:  זה לגבי קריאה ראשונה

דוד ביטן:  כל שינוי אנחנו נדון בו בקריאה שנייה ושלישית

דור חרלפ: אני מגיע מטעם ארגון האינטרס שלנו – הלובי שלך בכנסת

דור חרלפ:  אנחנו לובי ציבורי

דוד ביטן: אתה נגד זה? לא הבנתי

דור חרלפ: לא נגד

דור חרלפ:  רק חשוב לנו להגיד, גם בדקנו את העניין

דור חרלפ:  מדובר בהתערבות יחסית בוטה במשק

דור חרלפ:  ומה שנקרא היינו מציעים להחיל את החוק רק על חניונים שהם בבעלות ציבורית כזו או אחרת, כמו אחוזת החוף ובעלויות של תאגידים עירוניים ובעלויות של רשויות המדינה או גופים המתוקצבים מהמדינה

דור חרלפ:  כי באמת לבוא ולהתערב עכשיו ממש בעסק פרטי של אדם, ברמה הזאת

דוד ביטן: לא מתערבים, הוא מקבל מה שמגיע לו, זה הכול

שלום דנינו: אנחנו מתערבים באינטרס של הציבור, לא באינטרס של העסק

דור חרלפ: אנחנו חוששים שהתערבות כזאת יכולה להביא את המצב - - -     

אברהם בצלאל: אנחנו לא התערבנו להם בכמה כסף לקחת לשעה

אברהם בצלאל:  התערבנו בזה שאנשים לא ישלמו על משהו, כמו שבכביש אגרה בן אדם משלם על המקטעים שהוא נמצא בהם והוא לא משלם על מקום שהוא לא נוסע בו, אין שום סיבה שאדם ישלם בחניון על זמן שהוא לא נמצא

דוד ביטן: תחולה בעוד חצי שנה

דוד ביטן:  בסדר? לא מיידי

אביגל כספי: אתם רוצים לקבוע זמן או להשאיר את זה כמו שהרבה פעמים אנחנו עושים כוכבית

שלום דנינו: בקריאה שנייה ושלישית?     

דוד ביטן: למה? אבל תחולה אי אפשר להחיל את זה מיידית

שלום דנינו: לא, אתה לא יודע מתי תגמור את השנייה והשלישית

שלום דנינו:  נעשה את זה בשנייה ושלישית

דוד ביטן: מה זה שייך? זה מרגע שחוק נכנס לתוקף

אביגל כספי: מהפרסום

שלום דנינו: צודק, אז זה לא רלוונטי

שלום דנינו:  טוב

דוד ביטן: אחרי שעשינו את התיקונים

אביגל כספי: אז אני רק אחזור

אביגל כספי:  לגבי סכומים שמשולמים בשקלים העיגול יהיה כלפי מעלה, אלא אם כן התשלום בכרטיס אשראי

אביגל כספי:  למי שמשלם במזומן

דוד ביטן: למי שמשלם במזומן עיגול כלפי מעלה

שלום דנינו: כלפי מעל עד איפה?     

אביגל כספי: בשקלים, רמת השקלים

שלום דנינו: כאילו עד שקל? לעגל לשקל

דניאל שוורץ: אביגל, מחצי שקל למעלה, פחות מחצי שקל למטה

דניאל שוורץ:  ככה בדרך כלל עושים

דניאל שוורץ:  לא?     

שלום דנינו: כיוון שאנחנו כבר, אני חושב, מכבידים על החניונים, שיהיה למעלה

אביגל כספי: אבל אז זה אומר שהחניון צריך להתעסק עם חצאי שקלים

אביגל כספי:  אני חשבתי שהרעיון זה לא

שלום דנינו: זה בסדר

שלום דנינו:  למעלה, למעלה

שלום דנינו:  עד שקל

נעמה לזימי: גם אם זה 10, מעלים את זה לשקל

דוד ביטן: כן, אז החניון הרוויח

דוד ביטן:  מי בעד הקריאה הראשונה לפי התיקונים שעשינו ירים את ידו

דוד ביטן:  טוב, פה אחד עבר

דוד ביטן: אושרה פה אחד

דוד ביטן: קריאה ראשונה עברה פה אחד

נעמה לזימי: זהו?     

שלום דנינו: לזימי, בשעה טובה